**CABINET PRIMAR**

**Nr. 68482 /16.07.2024**

**REFERAT DE APROBARE**

Municipiul Bistrița derulează la această dată mai multe proiecte din fonduri europene și intenționează să realizeze, prin fonduri europene și obiectivul ”Parc de specializare inteligentă BISTRITA NOVAHUB”, pentru promovarea noilor tehnologii de către firme de tip Start-up printr-un mini-incubator de afaceri.

"Bistrița IndustriaNova Hub" va fi un ecosistem multidisciplinar de inovare și dezvoltare tehnologică. Acesta va servi ca un centru de excelență în materiale noi și tehnologii de producție avansate, cu un accent pe durabilitate și eficiență energetică, oferind o gamă largă de servicii și facilități pentru companii, cercetători și antreprenori.

Amplasamentul investitiei care face obiectul contractului se va realiza pe un teren aflat in intravilanul municipiului Bistrița pe o suprafață de 34594 mp.

În conformitate cu cerințele ghidurilor de finantare si pentru a utiliza toate axele de finantare investiția se va etapiza în:

- realizarea infrastructurii parcului de specializare;

- incubator de afaceri.

În acest sens este necesară realizarea dezlipirii terenului astfel încât incubatorul să aibă carte funciară proprie.

Astfel, prin grija personalului de specialitate din cadrul Compartimentului Cadastru al Primăriei municipiului Bistrița a fost întocmită documentația cu propunere de dezlipire a suprafeței de 34594 mp din imobilul identificat cu nr. cadastral 94525, conform proiectului tehnic aferent investiției, care va fi depusă la Oficiul de Cadastru și Publicitate Imobiliară Bistrița – Năsăud în vederea atribuirii de numere cadastrale noi aferente fiecărui lot, necesară realizării proiectului.

Hotărârea adoptată în acest sens va constitui titlu necesar pentru înscrierea în evidenţele de carte funciară a dezlipirii aprobată, precum și pentru efectuarea formalităților de carte funciară și eliberarea extraselor de carte funciară pentru cele două imobile rezultate.

Conform art.129 alin.1 din Codul administrativ aprobat prin Ordonanța de urgență a Guvernului nr.57/2019, cu modificările și completările ulterioare, *”Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale*”, exercitând conform alin.2 și atribuţii specifice privind administrarea domeniului public şi privat al comunei, oraşului sau municipiului și privind gestionarea serviciilor de interes local, în exercitarea cărora consiliul local având obligația de a asigura, potrivit competenței sale și în condițiile legii, cadrul necesar pentru furnizarea serviciilor publice de interes local, printre care și cele privind dezvoltarea urbană.

În temeiul prevederilor Ordonanței de Urgență a Guvernului nr.57/2019 privind Codul administrativ, cu modificările și completările ulterioare, ale Noului Cod Civil, propun aprobarea Proiectului de hotărâre privind aprobarea dezlipirii imobilului identificat în CF nr.94525 Bistrița, proprietate publică a Municipiului Bistriţa, situat în localitatea componentă Viișoara,nr 157A-157B,în vederea realizării unui obiectiv de investiții de interes public local, în forma prezentată.

**Primarul municipiului Bistrița,**

**Ioan TURC**

MV/2ex.